אלן פסקו

אלן פיטר פסקו (באנגלית: Alan Peter Pascoe;‏ נולד ב-11 באוקטובר 1947) הוא אתלט עבר אנגלי, סגן אלוף אולימפי (מינכן 1972) במרוץ 4X400 מטר, זוכה חמש מדליות (שלוש מזהב) באליפות אירופה באתלטיקה וזוכה שלוש מדליות (אחת מזהב) במשחקי חבר העמים הבריטי. אלן פסקו נולד ב-1947 ברובע פאולזגרוב (אנ') בעיר פורטסמות' שבדרום אנגליה. תחילה למד בבית הספר היסודי לבנים בדרום פורטסמות' ואחר כך בבורו ראוד קולג' (Borough Road College) שברובע איזלוורת' (אנ') שבלונדון שם קיבל תעודת הסמכה להוראה. בהמשך התקבל לאוניברסיטת לונדון שם קיבל תואר ראשון בחינוך. את הקריירה הספורטיבית שלו החל כבר ב-1966 כשקבע שיא אנגליה לנוער בריצת 120 יארד משוכות כשב-1967 השווה את שיא הבוגרים האנגלי בריצת 110 מטר משוכות. ב-1968 היה חולה והחמיץ את אולימפיאדת מקסיקו סיטי אך חזר לכושר ב-1969 והשתתף באליפויות אירופה כמו גם במשחקי חבר העמים כשבאולימפיאדת מינכן (1972) זכה במדליית כסף אולימפית. במקביל לקריירה הספורטיבית שלו נאלץ פסקו לפרנס את עצמו כך שב-1971 התקבל למשרת מורה בדולוויץ' קולג' (אנ') שבלונדון וב-1974 החל ללמד חינוך גופני בבבורו ראוד קולג' (שם למד מוקדם יותר) עד 1980. לאחר פרישתו מקריירה ספורטיבית החל פסקו לפעול בתחום שווק אירועים וייעוץ דרך חברה שהקים ב-1976 בשם "אלן פסקו אססושיאיטס לימיטד" (Alan Pascoe Associates Ltd). ב-1998 מכר פסקו את החברה והקים חברה נוספת בשם "פאסט טרק אוונטס לימיטד" (Fast Track Events Ltd) שעסקה אף היא בתחום אירועי ספורט. במקביל לפעילותו בחברה שהקים עסק פסקו בעבודות שונות וביניהן פרשנות ספורט בטלוויזיה ודירקטור בחברות הקשורות לספורט. ב-2003 מונה לחבר בוועדה שהציעה את לונדון כמקום אירוח של אולימפיאדת 2012 (אנ'). ההצעה הייתה מוצלחת ובסופו של תהליך אכן לונדון נבחרה. באליפות אירופה באתלטיקה שנערכה באתונה, יוון זכה פסקו במדליית ארד בריצת 110 מטר משוכות בתוצאה של 13.94 שניות אחרי אדי אוטוז מאיטליה (שיא משחקים 13.59 שניות) ודייוויד המרי מבריטניה (13.74 שניות). באליפות אירופה באתלטיקה באולם שנערכה בבלגרד, יוגוסלביה זכה פסקו במדליית זהב בריצת 50 מטר משוכות בתוצאה של 6.6 שניות לפני וורנר טרזמיאל (אנ') ממערב גרמניה (6.6 שניות) וניקולה פרטאה (Nicolae Pertea) מרומניה (6.7 שניות). במשחקי חבר העמים הבריטי שנערכו באדינבורו, סקוטלנד נקע פסקו את רגלו במקצה הגמר של ריצת 110 מטר משוכות ולא סיים אותו באליפות אירופה באתלטיקה שנערכה בהלסינקי, פינלנד זכה פסקו במדליית כסף בריצת 110 מטר משוכות בתוצאה של 14.09 שניות אחרי פרנק זיבק (אנ') ממזרח גרמניה (14.00 שניות) ולפני לובומיר נדניצ'ק (אנ') מצ'כוסלובקיה (14.31 שניות). באולימפיאדת מינכן זכה פסקו, יחד עם נבחרת בריטניה, במדליית כסף במרוץ 4X400 מטר בתוצאה של 3:00.46 דקות אחרי נבחרת קניה (2:59.83 דקות) ולפני נבחרת צרפת (3:00.56 דקות). באליפות אירופה באתלטיקה שנערכה ברומא, איטליה זכה פסקו בשתי מדליות זהב. מדליית זהב בריצת 400 מטר משוכות בשיא משחקים של 48.82 שניות לפני ז'אן-קלוד נלה (אנ') מצרפת (48.94 שניות) ויבגני גברילנקו (אנ') מברית המועצות (49.32 שניות) ומדליית זהב, יחד עם נבחרת בריטניה, במרוץ 4X400 מטר בתוצאה של 3:03.33 דקות לפני נבחרת מערב גרמניה (3:03.52 דקות) ונבחרת פינלנד (3:03.57 דקות). במשחקי חבר העמים הבריטי שנערכה בקריסטצ'רץ', ניו זילנד זכה פסקו בשתי מדליות: מדליית זהב בריצת 400 מטר משוכות בשיא משחקים של 48.83 שניות לפני ברוס פילד (אנ') מאוסטרליה (49.32 שניות) וביל קוסקאי (אנ') מקניה (49.34 שניות) ומדליית כסף, יחד עם נבחרת אנגליה, במרוץ 4X400 מטר בתוצאה של 3:06.66 דקות אחרי נבחרת קניה (3:04.43 דקות) ולפני נבחרת אוגנדה (3:07.45 דקות). באולימפיאדת מונטריאול השתתף פסקו, יחד עם נבחרת בריטניה, במרוץ 4X400 מטר אולם הנבחרת לא סיימה את מרוץ חצי הגמר. כמו כן התחרה בריצת 400 מטר משוכות אותה סיים במקום השמיני בתוצאה של 51.29 שניות. במשחקי חבר העמים הבריטי שנערכה באדמונטון, קנדה זכה פסקו במדליית ארד בריצת 400 מטר משוכות בתוצאה של 50.09 שניות אחרי דניאל קימאיו ([[:en: Daniel Kimaiyo|אנ']]) מקניה (49.48 שניות) וגארי בראון (אנ') מאוסטרליה (50.04 שניות). פסקו נישא ב-1970 לדלה ג'יימס (אנ') שהייתה אצנית בריטית למרחקים קצרים ואף ייצגה את בריטניה ב-1968 באולימפיאדת מקסיקו סיטי בריצת 100 מטר. לזוג נולדו בן ובת. 1975: "חבר" במסדר האימפריה הבריטית 1977: דוקטור לשם כבוד מטעם אוניברסיטת ברונל (אנ') אלן פסקו, אלן האבארד, סיפורו של אתלט, 1979 מדיה וקבצים בנושא אלן פסקו בוויקישיתוף אלן פסקו, באתר הוועד האולימפי הבין-לאומי אלן פסקו, באתר olympedia.org אלן פסקו, באתר התאחדות האתלטיקה הבין-לאומית אלן פסקו, באתר Track and Field (גברים) אלן פסקו, באתר sporting-heroes.net אלן פסקו על הניצחון באליפות אירופה ברומא 1974, באתר athleticsweekly.com אלן פסקו, באתר worldathletics.org אלן פסקו, באתר celebritynetworth.com אלן פסקו נוקע את רגלו בריצת 110 משוכות במשחקי חבר העמים 1970, סרטון באתר יוטיוב ריצת הניצחון של אלן פסקו באליפות אירופה שנערכה ברומא ב-1974, סרטון באתר יוטיוב כישלון זה מיוחס לשרשרת פציעות שפקדו את פסקו לפני המשחקים האולימפיים דלה ג'יימס לא עברה את שלב חצי הגמר סיפורו של אתלט, בהוצאת אמזון